messages: Tutvu uudislooga ja esita selle kohta üks või kaks lauset kokkuvõtteks. Vasta ainult eesti keeles!
  
  Tekst:
  
  Kohaliku omavalitsuse volikogu valimise seaduse muutmise seadus, mida võiks praegu nimetada ka e-valimiste seaduseks, läbis täna napilt teise lugemise häältega 44 42 vastu. Poolt Res Publica, Reformierakond ja Isamaa vastu. Rahvaliit, Keskerakond, sotsiaaldemokraadid ja sotsiaalliberaalid nii palju, kui neid veel järel on. Nagu öeldud, vaidlus oli pikk argumendid, aga põhiliselt samad mis nädal aega tagasi. Põhiettekandja Kristiina Ojuland rõhutas muuhulgas, et e-valimiste põhimõte sai juba kolm aastat tagasi presidendi heakskiidu ja ka õiguskantsler ei ole seda vaidlustanud. Annab kahtlemata alust väita seda, et ei president ega ka õiguskantsler kahe kõrge põhiseadusliku institutsiooni näol ei ole leidnud probleemi e-valimiste sissetoomisel Eesti seadusandluse se ja praktikasse võimaliku probleemi tekkimist just demokraatia seisukohast. Rahvaliitlane Janno Reiljan kinnitas, et jutt ei käi üldse sellest Ei vaidlustata mitte e-valimist, vaid vaidlustatakse kodus hääletamine, kontrollimatu kodus hääletamine, see on hoopis teine jutt. Tähendab, proovid siin lugeda ette mõttetuid lõike dokumentidest, kõik see on tühi töö ja vaimu närimine, see tähendab, see on absoluutne petmine, valetamine ükskõik, kuidas seda viisakalt nimetada. Ma tahtsin kokkuvõttes öelda, et demokraatlikus mõttes On koduvalimine mitte e-valimine, põhiseaduse rikkumine, ebademokraatlik, korruptiivne häälte ostmise süsteem. Reformierakondlane Igor Griazin toonitas Jano Reiljanile, et ükski süsteem ei ole puudusteta. Mis puudutab tema iseloomustust valimissüsteemi kohta, et see on häälte ostmine, korruptiivne, turvamata ja nii edasi. Ma arvan, et, et täpselt samal määral me võime kasutada neid termineid ka Eestis praegu kehtiva hääletamissüsteemi kohta. Vastne sotsiaaldemokraat Sven Mikser rõhutas, et alati on muutused kellegi huvides. Meil väga tihti need valimisseadused või valimisseaduse muutmised, millega vahetult enne valimisi välja tullakse, lõhnavad selle järele, et paistetakse nii-öelda saaki mingisuguse nõksu nii-öelda kas mingi laienduse, kitsenduse ümberkorralduse või muu näol. Kahtlemata see on võimalik, aga ma leian, et kui see on poliitiliselt otsustatud, et nii on kasulik teha ja nii tuleb teha, olgu see revolutsioonilise või mitte, et siis tegelikult tuleb ikkagi sealjuures noh, oleks riigimehelik väga tõsiselt järele vaadata, et millised need kaasnevad ohud on ja nad endale ikkagi selgeks teha, kui nad on olemas ja kui on otsustatud, et e-valimised tuleb jõustada, jõustame nad siis, aga ikkagi tegeleme nende ohtudega, anname endale nendest reaalselt aru, ärme räägime neist mööda.
messages: user
messages: Riigikogus jätkus vaidlus e-valimiste teemal kohalikel valimistel. Seadus läbis teise lugemise.
messages: assistant